**Z Á P I S N I C A**

zo štrnásteho zasadnutia členov výboru mestskej časti č. 3

**Dátum a miesto:** 14. 04. 2021 /streda/ o 15:00 hod. v Kultúrnom dome Šaľa - Veča

**Prítomní:** Ing. Peter Jaroš, Ing. Ivan Kováč,   
 Ing. Slavomír Kališ, Marek Molnár, Miloš Rehák,   
 JUDr. Anna Torišková

**Neprítomní:** Ing. Peter Andráši – ospr.

Program:

1. Otvorenie
2. Rôzne- podnety a požiadavky od obyvateľov mestskej časti Veča
3. Záver

# Priebeh štrnásteho zasadnutia VMČ č. 3:

1. **Otvorenie:**

Predsedníčka VMČ č. 3 privítala prítomných členov VMČ č. 3 na štrnástom zasadnutí VMČ č. 3. Prezentovalo sa šesť (6) prítomných členov VMČ č. 3 a jeden člen sa ospravedlnil. Predsedníčka oboznámila prítomných s programom, ktorý bol zároveň všetkými prítomnými členmi VMČ č. 3 odsúhlasený.

1. **Rôzne:**

Na zasadnutí VMČ č. 3 sa členovia VMČ č. 3 zaoberali viacerými podnetmi a požiadavkami od obyvateľov mestskej časti Veča. Vzhľadom na aktuálnu situáciu sa VMČ č. 3 zúčastnila len jedna obyvateľka mestskej časti Veča pani Z. T. , ktorá predniesla postrehy, návrhy a podnety od viacerých obyvateľov mestskej časti Veča.

1. Návrh sa týkal výmeny starého smetného koša nachádzajúceho sa pri hlavnom vchode do budovy Centra občianskej vybavenosti (COV). Ten nespĺňa svoj účel pri silnom vetre, a je nutné ho vymeniť za plastový smetný kôš, z ktorého nevyfúkne odpadky.
2. Požiadavka ohľadne vyriešenia situácie pri budove COV zo strany kde sa nachádza predajňa BETALOV, s.r.o., je tam rozjazdená tráva pri chodníku, čo vzniká dôsledkom toho, že tadiaľ prechádzajú vozidlá firmy, ktorá vynáša malé smetné nádoby. Dotazovala sa, ako by bolo možné uvedený stav napraviť.
3. Podnet týkajúci sa vchádzania a vychádzania vozidiel nad 3,5 tony pred budovou COV, ktoré ohrozujú chodcov a zároveň tam dochádza k ničeniu majetku mesta, čo si vyžaduje následné opravy a úpravy a sú zbytočne investované finančné prostriedky, ktoré by mohli byť využité na iné účely.
4. Podnet týkajúci sa parkovania na ulici Hollého 1, kde zaparkované vozidlá zaberajú časť chodníka, po ktorom nie je možné prejsť bez toho, aby sa neobchádzalo parkujúce vozidlo cez trávnatú plochu.
5. Požiadavka, resp. návrh na možnosť rotavátorovať zatrávnené plochy na pešej zóne, ktoré sú už vlastne bez trávy a je z nich iba udupaná tvrdá zem. Pôda by sa tak prevzdušnila a mohla sa vysadiť nová tráva.
6. Informácia ohľadom podnetu, ktorý už bol obyvateľmi mestskej časti Veča predostretý prostredníctvom pani D. L., a to konkrétne zelene pred budovou COV, kde bolo prisľúbené riešenie zo strany mesta, avšak doposiaľ sa tam nič neudialo.

Na VMČ č. 3 boli prítomní aj referenti Oddelenia stratégie a komunálnych činností, ktorí sa k niektorým z požiadaviek, podnetov a návrhov vyjadrili.

Ing. Braníková referent životného prostredia k bodu 6 uviedla, že rokovala s architektom mesta Ing. Arch. Pleidelom a dohodli sa na vypracovaní komplexnej štúdie, ktorá bude riešiť celé okolie budovy COV. Po vyhotovení tejto štúdie bude informovať VMČ č. 3 a následne bude možné postupovať ďalej v realizácii podľa finančných prostriedkov.

M. Poliček referent dopravy a technických činností uviedol k bodu 3, že tam je potrebné komplexné riešenie statickej dopravy pred celou bodovou COV. Ďalej k bodu 4 informoval o možnosti nakreslenia vodorovnej čiary, avšak to nezaručí, že vozidlá tam parkujúce nebudú parkovať naďalej tak ako doteraz. Hovorilo sa aj o možnosti rozšírenia chodníka.

V zmysle vyššie uvedeného členovia VMČ č. 3 (poslanci) požadujú nasledovné:

* Ad. 1 preveriť zabezpečenie nového smetného koša pred budovu COV, tak aby spĺňal svoj účel,
* Ad. 2 upozorniť firmu zabezpečujúcu vývoz malých smetných nádob, aby vozidlá, ktoré vynášajú malé smetné nádoby neprechádzali cez trávnatú plochu. a zároveň VMČ č. 3 navrhuje premiestnenie smetného koša bližšie k chodníku,
* Ad. 3 preveriť možnosti riešenia statickej dopravu pred budovou COV a možnosť umiestnenia zákazovej dopravnej značky pre vozidlá nad 3,5 t.,
* Ad. 4 preverenie možností, ktoré by boli vhodné na vyriešenie danej situácie parkujúcich vozidiel zaberajúcich časť chodníka na Hollého 1, zakreslenie vodorovnej čiary, prípadne rozšírenie chodníka,
* Ad. 5 preverenie a v prípade možnosti následné zabezpečenie vyššie uvedenej požiadavky týkajúcej sa prevzdušnenia a znovu osiatia/založenia zelených plôch v rámci pešej zóny v Šali,
* Ad. 6 poskytnutie informácie keď bude štúdia riešenia zelene pred budovou COV vyhotovená.

1. **Záver:**

JUDr. Anna Torišková na záver poďakovala všetkým prítomným za účasť na štrnástom zasadnutí členov VMČ č. 3.

**Zapísala:** JUDr. Anna Torišková

predseda VMČ č. 3

# Na vedomie:

1. primátor mesta
2. zástupkyňa primátora
3. zástupca primátora
4. prednostka MsÚ
5. vedúca – oddelenie organizačné a správne
6. členovia výboru